**GRILA DE EVALUARE TEHNICĂ ȘI FINANCIARĂ**

|  |  |  |  |
| --- | --- | --- | --- |
| **Nr. Crt.** | **Criteriu/Sub-criteriu** | **Ipoteze de acordare a punctajului** | **Punctaj propus** |
| **1** | **Domeniul de activitate (Clasa CAEN) în care se realizează investiția**  Vor fi punctate proiectele care se adresează claselor CAEN identificate în Anexa IV, în funcție de corelarea acestora cu domeniile de specializare inteligentă identificate în RIS 3 Sud-Vest Oltenia | Clasa CAEN în care se realizează investiția este subsumată domeniului de specializare inteligentă *inginerie industrială și materiale*, conform Anexei IV la Ghid | **15** |
| Clasa CAEN în care se realizează investiția este subsumată domeniilor de specializare inteligentă *IT&C și digitalizare*, *economie verde circulară* sau *sisteme de transport*, conform Anexei IV la Ghid | **10** |
| Clasa CAEN în care se realizează investiția este subsumată domeniilor de specializare inteligentă *sănătate și wellness* sau *industrii creative*, conform Anexei IV la Ghid | **5** |
| Clasa CAEN în care se realizează investiția este asociată în mod indirect unuia dintre domeniile de specializare inteligentă prevăzute în Anexa IV la Ghid | **0** |
| **2** | **Raportul dintre cifra de afaceri și valoarea asistenței financiare nerambursabile solicitată**  Pentru calculul indicatorului se va utiliza cifra de afaceri netă în anul premergător depunerii cererii de finanțare, pe baza situațiilor financiare finale înregistrate la organul fiscal competent | Cifra de afaceri/AFN ≥ 0,50 | **15** |
| 0,50 > Cifra de afaceri/AFN ≥ 0,25 | **7** |
| 0,25 > Cifra de afaceri/AFN | **0** |
| **3** | **Rata de creștere a profitului din exploatare în anul de referință**  Indicatorul se calculează ca raport între profitul din exploatare înregistrat în anul de referință (anul precedent depunerii cererii de finanțare) și profitul din exploatare înregistrat în anul anterior anului de referință. În situația în care firma este înființată în anul de referință, sau în situația în care în anul anterior anului de referință societatea nu a înregistrat profit, atunci indicatorul se va considera 1,00. | Profit din exploatare an referință / Profit din exploatare an anterior ≥ 1,25 | **15** |
| 1,25 > Profit din exploatare an referință / Profit din exploatare an anterior ≥ 1,10 | **7** |
| 1,10 > Profit din exploatare an referință / Profit din exploatare an anterior | **0** |
| **4** | **Creșterea productivității muncii în urma realizării investiției**  Vor fi punctate proiectele care înregistrează creșteri ale productivității muncii la finalul anului 3 de durabilitate față de nivelul productivității din anul anterior depunerii cererii de finanțare. Productivitatea se calculează ca raport între cifra de afaceri netă și numărul mediu de salariați. Solicitanții au obligația menținerii pe întreaga perioadă de durabilitate a investiției cel puțin același număr mediu de salariați existent în anul anterior depunerii cererii de finanțare | Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare ≥ 1,20 | **10** |
| 1,20 > Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare ≥ 1,10 | **7** |
| 1,10 > Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare ≥ 1,05 | **4** |
| 1,05 > Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare | **0** |
| **5** | **Rata solvabilități generale**  Indicatorul se calculează ca raport între activele totale și datoriile totale în anul premergător depunerii cererii de finanțare. | Active totale / Datorii totale ≥ 2,00 | **10** |
| 2,00 > Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare ≥ 1,50 | **7** |
| 1,50 > Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare ≥ 1,00 | **4** |
| 1,00 > Productivitatea muncii la finalul anului 3 de durabilitate / Productivitatea muncii în anul anterior depunerii cererii de finanțare | **0** |
| **6** | **Proiectul propune acțiuni legate de modelarea afacerii precum și cunoașterea piețelor unor terțe țări și adaptarea produselor/serviciilor pentru anumite piețe** | Solicitantul prezintă și descrie acțiuni legate de modelarea afacerii și cunoașterea piețelor unor terțe țări și/sau adaptarea produselor/serviciilor pentru anumite piețe | **5** |
| Solicitantul **nu prevede în cadrul proiectului** acțiuni legate de modelarea afacerii și cunoașterea piețelor unor terțe țări și/sau adaptarea produselor/serviciilor pentru anumite piețe | **0** |
| **7** | **Proiectul include măsuri de eficiență energetică care contribuie la reducerea consumurilor energetice** | Solicitantul demonstrează prin date concrete impactul măsurilor de eficiență energetică asupra reducerii consumurilor energetice, iar valoarea măsurilor propuse este mai mare de 10,00% din valoarea eligibilă a proiectului | **10** |
| Solicitantul demonstrează prin date concrete impactul măsurilor de eficiență energetică asupra reducerii consumurilor energetice, iar valoarea măsurilor propuse este mai mare de 7,5% și mai mică de 10,00% din valoarea eligibilă a proiectului | **5** |
| Solicitantul demonstrează prin date concrete impactul măsurilor de eficiență energetică asupra reducerii consumurilor energetice, iar valoarea măsurilor propuse de situează între 5% și 7,5% (inclusiv) din valoarea eligibilă a proiectului | **3** |
| Proiectul include măsuri minimale de eficiență energetică, a căror valoare este de minim 5% din valoarea eligibilă a proiectului, fără a demonstra prin date concrete impactul măsurilor respective asupra reducerii consumurilor energetice | **0** |
| **8** | **Proiectul prevede măsuri destinate reducerii consumului de resurse și a impactului asupra mediului** | Proiectul include măsuri suplimentare destinate reducerii consumului de resurse și a impactului asupra mediului, detaliate în cadrul planului de afaceri | **5** |
| Proiectul include măsuri minimale (obligatorii) destinate reducerii consumului de resurse și a impactului asupra mediului | **0** |
| **9** | **Proiectul prevede acțiuni de dezvoltare de competențe profesionale în ceea ce privește adoptarea tehnologiilor avansate în domeniile de specializare inteligentă regională, tranziție industrială și antreprenoriat, care au legătura cu componenta de investiții** | Proiectul include acțiuni de dezvoltare de competențe profesionale în ceea ce privește adoptarea tehnologiilor avansate în domeniile de specializare inteligentă regională, tranziție industrială și antreprenoriat, care au legătura cu componenta de investiții pentru mai mult de 10% dintre angajații societății | **10** |
| Proiectul include acțiuni de dezvoltare de competențe profesionale în ceea ce privește adoptarea tehnologiilor avansate în domeniile de specializare inteligentă regională, tranziție industrială și antreprenoriat, care au legătura cu componenta de investiții pentru maxim 10% dintre angajații societății | **5** |
| Proiectul nu include acțiuni de dezvoltare de competențe profesionale în ceea ce privește adoptarea tehnologiilor avansate în domeniile de specializare inteligentă regională, tranziție industrială și antreprenoriat, care au legătura cu componenta de investiții | **0** |
| **10** | **Proiectul prevede introducere de măsuri inovatoare pe piață (inovare de produs sau de proces)** | Solicitantul argumentează în cadrul planului de afaceri modul în care investiția propusă introduce o inovație de proces sau de produs în fabricație | **5** |
| Investiția propusă nu presupune introducerea de măsuri inovatoare pe piață (inovare de produs sau de proces) | **0** |

**Punctajul maxim care poate fi obținut de către un Solicitant este de 100 de puncte.**

**Pragul minim de calitate care permite acceptarea la finanțare a proiectelor este de 50 de puncte.**

**Pragul de excelență care permite demararea directă a procesului de contractare este de 80 de puncte.**