**Încadrarea în categoriile IMM**

Regulile, principiile şi recomandările de mai jos sunt destinate potenţialilor solicitanţi, ca sprijin în

completarea Declaraţiei privind încadrarea întreprinderii în categoria IMM (Declaraţia IMM).

Acestea se bazează pe:

* Prevederile Legii nr. 346/2004 privind stimularea înfiinţării şi dezvoltării IMM-urilor, cu modificările şi completările ulterioare
* Recomandarea CE nr. 361/2003 privind definiţia IMM-urilor
* Manualului utilizatorului pentru definiţia IMM-urilor (Comisia Europeană, 2015)
* Jurisprudenţa Curţii Europene de Justiţie în ceea ce priveşte definiţia IMM-urilor, conform Recomandării CE nr. 361/2003

ATENŢIE!

* Responsabilitatea privind informaţiile cuprinse în Declaraţie, precum şi respectarea normelor legale în vigoare privind încadrarea în categoriile IMM, îi revine în exclusivitate solicitantului/ declarantului.
* Verificarea îndeplinirii condiţiei de eligibilitate privind încadrarea solicitantului în categoriile IMM se va realiza, de către OIPOR/AMPOR, în baza Declaraţiei IMM complete şi conforme, precum şi a unei analize efectuate în etapa precontractuală (înainte de semnarea contractului de finanţare).
* Solicitantul trebuie să se încadreze în categoria IMM, atât la data solicitării finanţării (i.e. data depunerii cererii de finanţare) cât şi la data acordării finanţării (i.e. data semnării contractului de finanţare). În acest context, în special în cazul proiectelor incluse în lista de rezervă, perioada cuprinsă între depunerea cererii de finanţare şi demararea etapei (pre)contractuale poate fi relativ extinsă. Totodată, întrucât data acordării ajutorului de stat reprezintă data semnării contractului de finanţare, solicitantul va reconfirma, printr-o declaraţie scrisă, încadrarea în categoria IMM la semnarea contractului de finanţare.

Pasul 1 - Clasificarea întreprinderii ca autonomă, parteneră, legată

Observaţii:

* Identificarea relaţiilor de parteneriat şi/sau legătură ale lui A cu alte întreprinderi, se face prin raportare la situaţia curentă a întreprinderilor, respectiv la data analizei (data întocmirii Declaraţiei privind încadrarea în categoria IMM).
* Nu este relevant locul de înregistrare (naţionalitatea) întreprinderilor analizate

A (solicitantul) este întreprindere autonomă, dacă

* A nu deţine participaţii (părţi sociale, acţiuni) în capitalul social al niciunei alte întreprinderi şi nicio altă întreprindere nu deţine participaţii în capitalul social al lui A sau
* A deţine mai puţin de 25% din capitalul social sau din drepturile de vot (oricare dintre acestea este mai mare) în alte întreprinderi sau alte întreprinderi nu deţin mai mult de 25% din capitalul social sau din drepturile de vot ale întreprinderii A sau

- A nu este clasificată ca întreprindere legată sau parteneră

Pragul de 25% poate fi atins sau depăşit (dar să nu fie mai mare de 50%) de către următoarele categorii de investitori, cu condiţia ca aceşti investitori să nu fie legaţi, individual sau în comun, de A:

1. societăţi publice de investiţii, societăţi de capital de risc, persoane fizice sau grupuri de persoane fizice care realizează, conform declaraţiei anuale de venit, venituri majoritare din activitatea de investiţii în capital de risc (business angels) şi care investesc fonduri proprii în societăţi necotate la bursă, cu condiţia ca investiţia totală a acestor investitori în aceeaşi întreprindere să nu depăşească echivalentul în lei a 1.250.000 euro;
2. universităţi sau centre de cercetare fără scop lucrativ;
3. investitori instituţionali, inclusiv fonduri de dezvoltare regională;
4. autorităţi ale administraţiei publice locale, respectiv consilii locale ale unităţilor administrativ-teritoriale cu un buget anual mai mic de echivalentul în lei a 10 milioane euro şi cu o populaţie mai mică de 5.000 de locuitori.

Dacă pragul de 50% este depăşit de către categoriile de investitori de mai sus, A nu se mai încadrează în categoria IMM (i.e. A este considerată întreprindere mare)

A este întreprindere parteneră cu alte întreprinderi, dacă

* A deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (dar nu mai mult de 50%) sau altă întreprindere deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale lui A (dar nu mai mult de 50%).

Relaţiile directe dintre A şi parteneri pot fi considerate relaţii de nivel 1.

Se vor analiza inclusiv eventualele relaţii dintre partenerii lui A şi alte întreprinderi (relaţii de nivel 2). Dintre acestea:

1. Întreprinderile legate cu partenerii lui A, din amonte sau din aval, trebuie luate în considerare la calcularea datelor lui A.
2. Întreprinderile partenere cu partenerii lui A, din amonte sau din aval, nu vor mai fi luate în considerare la calcularea datelor lui A.

A nu este IMM (i.e. X este considerată întreprindere mare) dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice (cu excepţia cazurilor prevăzute la alin. (3) al art. 4A2 din Lege)

A este întreprindere legată cu alte întreprinderi, dacă

- Între A şi alte întreprinderi există oricare dintre următoarele raporturi:

1. o întreprindere deţine majoritatea drepturilor de vot ale acţionarilor sau ale asociaţilor celeilalte întreprinderi;
2. o întreprindere are dreptul de a numi sau de a revoca majoritatea membrilor consiliului de administraţie, de conducere ori de supraveghere a celeilalte întreprinderi;
3. o întreprindere are dreptul de a exercita o influenţă dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;
4. o întreprindere este acţionară sau asociată a celeilalte întreprinderi şi deţine singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective.

sau

* Între A şi alte întreprinderi există oricare dintre raporturile de mai sus prin intermediul uneia ori mai multor întreprinderi sau prin oricare dintre investitorii prevăzuţi la alin. (3) al art. 4A2 din Lege.

sau

* Între A şi alte întreprinderi există oricare dintre raporturile de mai sus prin intermediul unei persoane fizice sau al unui grup de persoane fizice care acţionează de comun acord, dacă îşi desfăşoară activitatea sau o parte din activitate pe aceeaşi piaţă relevantă ori pe pieţe adiacente

1. Persoane fizice

Noţiunea de "persoană fizică", în contextul acestei definiţii, include persoana fizică ce are calitate de asociat, acţionar, administrator.

1. Grup de persoane fizice care acţionează de comun acord

În sensul art. 3.3 din Anexa la Recomandarea CE nr. 361, se consideră că "acţionează de comun acord" acele persoane fizice care colaborează pentru a influenţa deciziile comerciale ale întreprinderilor analizate, şi care exclud considerarea întreprinderilor în cauză ca fiind independente una faţă de cealaltă, din punct de vedere economic.

Îndeplinirea acestei condiţii nu este în mod necesar subordonată existenţei unor relaţii contractuale între aceste persoane şi nici chiar constatării intenţiei lor de a eluda definiţia microîntreprinderilor şi a întreprinderilor mici sau mijlocii în sensul Recomandării CE.

Existenţa unor legături de familie între persoanele fizice analizate este considerată suficientă pentru a determina că acestea acţionează de comun acord[[1]](#footnote-1).

1. Piaţă relevantă, pieţe adiacente

Piaţa relevantă în cadrul căreia trebuie analizate legăturile dintre întreprinderi se determină prin combinarea pieţei produsului şi pieţei geografice[[2]](#footnote-2):

1. Piaţa relevantă a produsului cuprinde toate produsele şi/sau serviciile pe care consumatorul le consideră interschimbabile sau substituibile, datorită caracteristicilor, preţurilor şi utilizării căreia acestea îi sunt destinate

2. Piaţa geografică relevantă cuprinde zona în care întreprinderile respective sunt implicate în oferta şi cererea de produse sau servicii în cauză, în care condiţiile de concurenţă sunt suficient de omogene şi care poate fi deosebită de zonele geografice învecinate, deoarece condiţiile de concurenţă diferă în mod apreciabil în respectivele zone.

Pieţele adiacente reprezintă pieţele situate imediat în amonte sau în aval faţă de piaţa releventă, respectiv pieţele pe care bunurile sau serviciile sunt complementare sau aparţin unei game de bunuri/ servicii ce sunt, de regulă, achiziţionate de aceiaşi clienţi, pentru acelaşi uz.

Exemple în care două întreprinderi A şi B sunt considerate ca acţionând pe pieţe adiacente:

1. A este autoritate contractantă/ contractor faţă de B
2. A utilizează serviciile/ produsele lui B în desfăşurarea propriei activităţi
3. A face reclamă serviciilor/ produselor lui B
4. A predă lui B active fixe, spre utilizare
5. A închiriază lui B bunuri imobiliare
6. A şi B au clienţi comuni
7. Produsele lui A şi B sunt distribuite prin aceleaşi reţele de distribuţie sau prin reţele similare
8. A şi B acţionează pe niveluri complementare ale lanţului de producţie

Prin intermediul unei persoane fizice sau al unui grup de persoane fizice care acţionează de comun acord pot fi stabilite doar relaţii de legătură între întreprinderi, nu şi de parteneriat.

A nu este IMM (i.e. A este considerată întreprindere mare) dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice (cu excepţia cazurilor prevăzute la alin. (3) al art.

4A2 din Lege)

Se vor analiza inclusiv eventualele relaţii dintre întreprinderile legate cu A şi alte întreprinderi:

1. Întreprinderile partenere cu întreprinderile legate cu A, din amonte sau din aval, trebuie luate în considerare la calcularea datelor lui A (relaţii de nivel 2).
2. Întreprinderile legate cu întreprinderile legate cu A, din amonte sau din aval, trebuie luate în considerare la calcularea datelor lui A, indiferent de nivel. Dacă A este legată cu B, care este legată cu B, care este legată cu D şamd, vor fi luate în calcul toate aceste întreprinderi.

Pasul 2 - Calculul datelor întreprinderii A

1. Dacă A este autonomă, se vor lua în calcul doar datele lui A - numărul mediu anual de salariaţi, cifra de afaceri netă anuală şi activele totale, raportate în situaţiile financiare aferente exerciţiului financiar precedent, aprobate de adunarea generală a acţionarilor sau asociaţilor
2. Dacă A este parteneră cu alte întreprinderi, se vor cumula, la datele lui A, datele tuturor întreprinderilor partenere (inclusiv a celor legate cu întreprinderile partenere ale lui A), proporţional cu procentul de participare la capital ori cu procentul drepturilor de vot (cel mai ridicat dintre aceste procente).
3. Dacă A este legată cu alte întreprinderi, se vor cumula, la datele lui A, 100% din datele tuturor întreprinderilor legate direct şi indirect

Pasul 3 - Încadrarea lui A într-una din categoriile IMM

În baza datelor calculate la pasul 2, se verifică încadrarea solicitantului într-una din categoriile IMM, respectiv:

1. microîntreprinderi - au mai puţin de 10 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei;
2. întreprinderi mici - au mai puţin de 50 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei;
3. întreprinderi mijlocii - au mai puţin de 250 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro.

Respectarea pragului referitor la numărul mediu anual de salariaţi este obligatorie. În plus, cel puţin unul din indicatorii financiari (cifra de afaceri anuală netă şi activele totale) trebuie să se încadreze în pragul aferent categoriei IMM aplicabile.

Dacă, la data întocmirii situaţiilor financiare anuale întreprinderea nu se mai încadrează în plafoanele de mai sus, aceasta nu îşi va pierde calitatea de microîntreprindere, întreprindere mică sau mijlocie decât dacă depăşirea acestor plafoane se produce în două exerciţii financiare consecutive. Regula celor 2 exerciţii financiare consecutive se aplică atât la depăşirea pragurilor cât şi la scăderea sub pragurile aferente unei categorii.

Exemple privind aplicarea regulii celor 2 exerciţii financiare consecutive

Presupunând că, din datele lui A la finalul exerciţiilor financiare 2019, 2018, 2017, aceasta s-ar încadra într-una din categoriile IMM (micro sau mică, în exemplele de mai jos), aplicând regula celor 2 exerciţii financiare consecutive, A va fi încadrat în categoria specificată în ultima coloană.


|  |  |  |  |  |
| --- | --- | --- | --- | --- |
| Exemplul  nr. | 2019 | 2018 | 2017 | Categoria |
| 1 | Micro | Mică | Mică | Mică |
| 2 | Micro | Micro | Mică | Micro |
| 3 | Micro | Micro | Micro | Micro |
| 4 | Micro | Mică | Micro | Micro |
| 5 | Mică | Micro | Micro | Micro |
| 6 | Mică | Mică | Micro | Mică |
| 7 | Mică | Micro | Mică | Mică |
| 8 | Mică | Mică | Mică | Mică |

În cazul în care, din istoricul lui A, nu se pot identifica 2 exerciţii financiare cu încadrarea în aceeaşi categorie (i.e. de la înfiinţare, datele lui A au fluctuat, de la an la an, sub şi peste plafonul aferent unei anumite categorii), atunci A va fi încadrată în categoria IMM aferentă primului exerciţiu financiar de la înfiinţare.


Excepţie! Regula celor 2 exerciţii financiare consecutive nu se aplică în cazul în care pragurile aferente categoriilor IMM sunt depăşite ca urmare a unei modificări în structura acţionariatului, a unei fuziuni, a unei achiziţii, modificări care nu au, de regulă, caracter temporar şi nu sunt supuse efectelor de volatilitate (i.e. nu sunt conjucturale). Întreprinderile în cadrul cărora are loc o modificare a acţionariatului vor fi analizate pe baza structurii acţionariatului la momentul respectivei modificări (e.g. tranzacţii), nu la încheierea exerciţiului fiscal precedent. Astfel, pierderea calităţii de microîntreprindere, întreprindere mică sau mijlocie poate fi imediată, nefiind necesară depăşirea pragurilor pe parcursul a două exerciţii fiscale consecutive.

Exemple

**EXEMPLUL 1 Întreprinderi legate**

Total A = 100 % din A + 100 % din B + 100 % din C + 100 % din D

**EXEMPLUL 2 Întreprinderi partenere**

Total A = 100 % din A + 25 % din B + 33 % din C + 49 % din D

**EXEMPLUL 3**


**Întreprinderi legate si partenere**

Întreprinderea A este afiliată (i.e. legată) cu o întreprindere B printr-o participaţie de 60 % a întreprinderii B în întreprinderea A.

Dar B are, de asemenea, doi parteneri, întreprinderile C şi D, care deţin 32 % şi respectiv 25 % din B.

Pentru a calcula datele lui A, trebuie adăugate la datele lui A, în proporţie de 100 % datele lui B, la care se adaugă, în proporţie de 32 % datele lui C şi, în proporţie de 25 %, datele lui D.

Total A = 100 % din A + 100 % din B + 32 % din C + 25 % din D





**EXEMPLUL 4**

**Întreprinderi legate si partenere**

Întreprinderile B şi C sunt ambele partenere cu întreprinderea A, deoarece fiecare are o participaţie de 38 % în A. Dar B este, de asemenea, afiliată (i.e. legată) cu D printr-un pachet de acţiuni de 60 %, iar C şi E sunt parteneri (40 %).

Pentru a calcula datele lui, trebuie adăugate, pe de o parte, 38 % din datele cumulate pentru B şi D (deoarece B şi D sunt legate) şi, pe de altă parte, doar 38 % din datele întreprinderii C la datele întreprinderii A.

Nu trebuie luate în considerare datele întreprinderii E, deoarece această întreprindere parteneră nu este situată imediat în amonte faţă de întreprinderea A.

Total A = 100 % din A + 38 % din (B + D) + 38 % din C

**Totalul meu**

**38% din D**

**întreprinderea D**

**întreprinderea E**

**Oprire**

**38% din B 38% din C**

CALCUL

**60**%

**întreprinderea B**

**40%**

**întreprinderea C**

**38%**

**38%**

**întreprinderea mea (A)**

**100% din A**

**EXEMPLUL 5**


**Grup de întreprinderi legate**

Întreprinderea A are trei investitori, B, C şi D, fiecare deţinând 20 % din capitalul sau din drepturile de vot ale lui A. Aceşti investitori sunt ei înşişi afiliaţi (i.e. legaţi), formând un grup de întreprinderi legate: B deţine o participaţie de 70 % în C, care la rândul său deţine o participaţie de 60 % în D.

Pentru a calcula datele lui A, la prima vedere, întreprinderea A ar trebui să rămână autonomă, deoarece fiecare investitor deţine mai puţin de 25 % din A.

Dar, deoarece B, C şi D sunt legate, ca grup, ele deţin 60 % din întreprinderea A. Prin urmare, trebuie adăugate, în proporţie de 100 %, datele lui B, C şi D la datele întreprinderii A.

Total A = 100 % din A + 100 % din B + 100 % din C + 100 % din D



**EXEMPLUL 6**

**Întreprinderi legate si partenere**

Întreprinderea B este partener al întreprinderii A printr-o cotă de 25 %.

Întreprinderea C este partener al întreprinderii B printr-o cotă de 30 %.


În plus, întreprinderea A este afiliată (i.e. legată) cu o întreprindere D prin intermediul unei participaţii de 65 %.

O întreprindere E este partener al întreprinderii D printr-o cotă de 25 %.

Întreprinderea D are o întreprindere legată, care la rândul său are un partener.

Trebuie să se ţină cont de datele proporţionale ale tuturor întreprinderilor care sunt partenere ale întreprinderii A, precum şi ale partenerilor oricărei întreprinderi legate.

Cu toate acestea, datele unui partener al partenerului întreprinderii A nu sunt luate în considerare. Total A = 100 % din A + 25 % din B + 100 % din D + 25 % din E + 100 % din F + 25 % din G



1. <http://eur-lex.europa.eu/LexUriServ/LexUriServ.do?uri=CELEX:62013CJ0110:ro:HTML>(HaTeFo GmbH v Finanzamt Haldensleben, C-110/13) [↑](#footnote-ref-1)
2. Conform definiţiei pieţei relevante în contextul controlul comunitar al concentrărilor economice (Comunicarea CE nr. 97/C 372/03 privind definirea pieţei relevante în sensul dreptului comunitar al concurenţei) [↑](#footnote-ref-2)