**CONTRACT DE FINANŢARE**

##### PROGRAMUL ..............................

**NR: .........................**

**BENEFICIAR: ………………….**

**TITLUL PROIECTULUI: ……………………..**

**Cod SMIS 2021+:……………….**

***CONTRACT DE FINANȚARE***

***CONDIȚII GENERALE***

**1. Părţile**

**[Persoana juridică] .................................... în calitate de Autoritate de Management /Organism intermediar** pentru Programul ...................................................................... , cu sediul în str. ……………………….………….., nr. …….., localitatea ………………………….………, județul …………………….…….., România, cod postal ………..., telefon: …….……………., fax: …….……….., poștă electronică: ……………………………..……, cod fiscal ………………., reprezentat prin (persoana fizică, nume, prenume, funcția deținută) ………………………………………….…………., pe de o parte**, denumit în cele ce urmează AM / OIS,**

**și**

**[Persoana juridică] ………………………...……..........................,** cod de identificare fiscal .................., înregistrată la …………………. sub nr. ....../….../…......., cu sediul în localitatea ..............................................., str. ......................................................... nr. ........., sector/județul ………………………......., România, telefon …………..........., fax ………….…...., poștă electronică ...................................................., reprezentată legal prin ………………………………………(funcția deținută ………………………………..…..……….), identificat prin…………………………………………., **în calitate de Beneficiar al finanțării/Lider de parteneriat,**

au convenit încheierea prezentului Contract de Finanțare, în următoarele condiții:

**2. Precizări prealabile**

(1) În prezentul Contract de Finanțare, cu excepţia situaţiilor când contextul cere altfel sau a unei prevederi contrare:

(a) cuvintele care indică singularul includ şi pluralul, iar cuvintele care indică pluralul includ şi singularul;

1. cuvintele care indică un gen includ toate genurile;
2. termenul „zi” reprezintă zi calendaristică dacă nu se specifică altfel;

(d) termenul ”beneficiar” are întelesul prevăzut de art. 2, punctul 9 din Regulamentul (UE) 2021/1060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

(e) termenul ”lider de parteneriat” are înțelesul prevăzut de art.2 alin. (4) litera q) din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.

(f) În înțelesul prezentului Contract de Finanțare si al anexelor acestuia, trimiterile la actele normative includ și modificările și completările ulterioare ale acestora, precum și orice alte acte normative subsecvente.

(g) În cazul în care oricare dintre prevederile prezentului Contract de Finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi din prezentul Contract de Finanțare vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului de Finanţare.

(h) În înțelesul prezentului Contract de Finanțare, atunci când proiectul se implementează în parteneriat, prin ”beneficiar” se înțelege întregul parteneriat (lider de parteneriat și partenerii).

(i) În înțelesul prezentului Contract de Finanțare, atunci când există și parteneri, drepturile și obligațiile beneficiarilor revin și partenerilor.

(j) Finanţarea nerambursabilă acordată Beneficiarului este stabilită în termenii şi condiţiile prezentului Contract.

**CONDIȚII GENERALE**

**Articolul 1 - Obiectul Contractului de Finanțare**

(1) Obiectul acestui Contract de Finanțare îl reprezintă acordarea finanţării nerambursabile de către ...................., pentru implementarea Proiectului nr. ……………. intitulat: “……………..”, denumit în continuare Proiect, pe durata stabilită şi în conformitate cu obligaţiile asumate prin prezentul Contract de Finanțare inclusiv anexele care fac parte integrantă din acesta.

(2) Beneficiarul se angajează să implementeze Proiectul, în conformitate cu prevederile cuprinse în prezentul contract și legislaţia europeană şi naţională aplicabile acestuia.

(3) AM se angajează să plătească finanțarea nerambursabilă, la termenele și în condițiile prevăzute în prezentul contract și în conformitate cu legislația europeană și naţională aplicabile acestuia.

**Articolul 2 – Durata contractului şi perioada de implementare a proiectului**

(1) Contractul de Finanțare produce efecte de la data semnării lui de către ultima parte.

(2) Perioada de implementare a Proiectului este de ……..luni, respectiv între data [z/l/a] și data [z/l/a], la care se adaugă, dacă este cazul, și perioada de desfășurare a activităților proiectului înainte de semnarea Contractului de Finanțare, conform regulilor de eligibilitate a cheltuielilor.

(3) Perioada de implementare a proiectului poate fi prelungită prin acordul părților, în conformitate cu prevederile art. 10 - Modificări și completări.

(4) Contractul de Finanțare își încetează valabilitatea la data închiderii Programului, sau la expirarea perioadei de durabilitate a proiectului, oricare intervine ultima.

(5) În cazul proiectelor care includ investiț ii productive sau în infrastructură și care nu sunt co-finanțate din FSE+ sau FTJ, perioada de durabilitate a proiectului este de minim 3 ani pentru beneficiarii încadrați în categoria IMM, respectiv minim 5 ani pentru beneficiarii care fac parte din categoria întreprinderilor mari si beneficiarilor publici, de la efectuarea plății finale în cadrul prezentului contract sau durata prevăzută în reglementările privind ajutorul de stat, oricare dintre acestea este mai mare.

(6) În cazul unei operațiuni care includ investiț ii productive sau de infrastructură și care nu sunt co-finanțate din FSE+ sau FTJ, contribuția din partea din partea fondurilor se rambursează dacă în termen de minim 3 ani pentru beneficiarii încadrați în categoria IMM, respectiv minim 5 ani pentru beneficiarii care fac parte din categoria înteprinderilor mari și beneficiarilor publici, de la efectuarea plății finale în cadrul prezentului contract sau durata prevăzută de reglementările privind ajutorul de stat, oricare dintre acestea este mai mare, dacă respective operațiune face obiectul oricăreia dintre următoarele:

|  |  |
| --- | --- |
| (a) | încetarea unei activități productive sau transferul acesteia în afara regiunii de nivel NUTS 2 în care a primit sprijin; |
| (b) | o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public; |
| (c) | o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia. |

**Articolul 3 – Valoarea contractului**

(1) Valoarea totală a Contractului de Finanțare este de **.................. LEI** (*valoarea în litere*), după cum urmează:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Valoarea totală | Valoarea totală eligibilă | Valoarea eligibilă nerambursabilă din FEDR/FSE+/FC/FTJ | | Valoarea eligibilă nerambursabilă din bugetul naţional | | Valoarea co-finanţării eligibile a Beneficiarului | | Valoarea ne-eligibilă inclusiv TVA[[1]](#footnote-1) |
| (lei) | (lei) | (lei) | (%) | (lei) | (%) | (lei) | (%) | (lei) |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |

(2) AM/OI acordă o finanţare nerambursabilă în sumă maximă de ............ LEI (valoarea în litere)[[2]](#footnote-2), echivalentă cu ……………. % din valoarea totală eligibilă aprobată.

(3) În cazul în care valoarea totală a Proiectului creşte faţă de valoarea stabilită prin prezentul Contract de Finanţare, diferenţa astfel rezultată va fi suportată în întregime de Beneficiar[[3]](#footnote-3). Valoarea eligibilă nerambursabilă se poate majora doar în situația unor circumstanțe de natură obiectivă, bine justificate, care nu au depins de acțiunea/inacțiunea părților, reglementată prin acte normative;

(4) Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

(5) În cazul în care, valoarea totală autorizată este mai mică decât valoarea prevăzută în coloana 2/5[[4]](#footnote-4), după caz, din tabelul de mai sus, finanțarea nerambursabilă prevăzută la aliniatul (2) se va reduce corespunzător.

**Articolul 4 – Eligibilitatea cheltuielilor**

1. Cheltuielile sunt considerate eligibile dacă sunt în conformitate cu:
2. Legislația națională și europeană aplicabilă;
3. Ghidul Solicitantului;
4. Prezentul Contract de Finanțare;

(2) Cheltuielile aferente Proiectului sunt eligibile cu condiţia ca acestea să fie cuprinse în Cererea de Finanțare aprobată care constituie Anexa nr. 1 la prezentul contract.

**Articolul 5 - Acordarea si recuperarea prefinanțării**

(1) Beneficiarul are dreptul de a primi prefinanțare în condițiile legislației în vigoare și în conformitate cu procedurile prevăzute în Manualul Beneficiarului aplicabil.

(2) Procentul și Valoarea prefinanțării se poate majora prin act adițional la prezentul contract dacă prin acte normative se prevede astfel;

**Articolul 6 – Rambursarea / plata cheltuielilor**

(1) Rambursarea sau plata se va realiza de către AM după caz OI în conformitate cu prevederile legale, pe baza cererilor de plată / rambursare ale Beneficiarului/Liderului de parteneriat înaintate la AM/O, cu respectarea procedurilor prevăzute în Manualul Beneficiarului aplicabil.

(2) Beneficiarul finanțării răspunde de legalitatea, realitatea și regularitatea cheltuielilor, în caz contrar sunt aplicabile prevederile OUG 66/2011 cu modificările și competările ulterioare pentru acele categorii de cheltuieli care nu respectări dispozițiile legale privind legalitatea, realitatea și regularitatea;

(3) Efectuarea plăților poate avea loc în condițiile respectării Planului de monitorizare a proiectului, care se constituie ca Anexa 2 la prezentul contract.

**Articolul 7– Drepturile și obligațiile Beneficiarului**

(1) Beneficiarul are obligația și responsabilitatea să asigure managementul şi implementarea Proiectului în concordanţă cu prevederile acestui contract, ale legislaţiei europene şi naţionale aplicabile.

(2) Beneficiarul are obligația de a începe executarea contractului după semnarea acestuia și de a realiza toate activitățile prevăzute în Cererea de Finanțare, fără a depăși perioada de implementare.

(3) Beneficiarul poate solicita în scris punctul de vedere al AM/OI, cu privire la aspectele survenite de natură să afecteze buna implementare a proiectului.

(4) Beneficiarul/Partenerii vor deschide contul/conturile de proiect în sistemul Trezoreriei Statului, în cazul în care fac parte din categoria instituţiilor publice, indiferent de sistemul de finanţare şi de subordonare. Celelalte categorii de Beneficiari/Parteneri pot opta pentru deschiderea contului/conturilor speciale de proiect în sistemul Trezoreriei Statului sau la o bancă comercială în conformitate cu legislația aplicabilă.

(5) Beneficiarul și/sau partenerii au obligația de a pune la dispoziția AM/OI, sau oricărui alt organism abilitat de lege documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 zile lucrătoare, și să asigure condițiile pentru efectuarea verificărilor la fața locului.

(6) În vederea efectuării verificărilor prevăzute la alin. (5), Beneficiarul și membrii Parteneriatului se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor. Beneficiarul este obligat să informeze organismele și autoritățile menționate la alin.(5) cu privire la locul arhivării documentelor, în termen de 3 zile de la transmiterea solicitării de către AM/OI/organismul abilitat și de a asigura accesul neîngrădit al acestora la documentație în locul respectiv.

(7) Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM/OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

(8) Beneficiarul/Liderul de parteneriat/Partenerii unui proiect finanțat din fonduri europene are/au obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor Legii nr. 135/2007 privind arhivarea documentelor în formă electronică, republicată. Organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către autoritatea de management către beneficiar.

(9) În cazul nerespectării prevederilor alin. (5) și (8), Beneficiarul este obligat să restituie suma aferentă documentelor lipsă, rambursată de AM/OI în cadrul Proiectului, reprezentând asistența financiară nerambursabilă, iar în cazul nerespectării prevederilor alin. (6) Beneficiarul este obligat să restituie întreaga sumă rambursată de AM/OI aferentă proiectului, inclusiv dobânzile/penalizările aferente.

(10) Beneficiarul este obligat să încarce toate documentele aferente implementării semnate electronic, conform legislației în vigoare, în MySMIS2021*.*

(11) Beneficiarul este obligat să plătească sumele necesare asigurării cofinanţării eligibile şi a finanţării cheltuielilor neeligibile în vederea implementării Proiectului, ce îi revin conform articolului 3.

(12) Beneficiarul trebuie să ţină o evidenţă contabilă analitică a proiectului, utilizând conturi analitice distincte pentru reflectarea tuturor operaţiunilor referitoare la implementarea Proiectului, în conformitate cu dispoziţiile legale.

(13) Beneficiarul este obligat să asigure pista de audit necesară pentru verificarea tuturor categoriilor de cheltuieli necesare implementării proiectului;

(14) În situaţia în care implementarea Proiectului presupune achiziţionarea de produse, servicii ori lucrări, Beneficiarul are obligaţia de a respecta prevederile legislaţiei europene și naţionale în vigoare în domeniul achiziţiilor publice sau ale dispozițiilor legale privind achizițiile efectuate de beneficiarii privați, în cazul în care Beneficiarul nu reprezintă autoritate contractantă, în sensul legislaţiei naţionale privind atribuirea contractelor de achiziţii publice.

(15) Beneficiarul/Liderul de parteneriat are obligaţia întocmirii și transmiterii Rapoartelor de progres şi a Cererilor de Rambursare și, după caz, a Cererilor de Plată, şi de a pune la dispoziţia AM/OI documentele justificative ce însoţesc Cererea de Rambursare/Plată, spre a fi verificate de către AM/OI în vederea efectuării rambursării/plății.

(16) Beneficiarul/Liderul de parteneriat are obligația respectării termenelor de transmitere a Rapoartelor de progres şi a Cererilor de Rambursare, în condițiile prezentului contract și ale legislației aplicabile și în conformitate cu procedurile prevăzute în Manualul Beneficiarului aplicabil;

(17) Beneficiarul, pentru asigurarea finanţării cheltuielilor necesare implementării proiectului, precum și pentru asigurarea durabilității, poate constitui garanţii, în favoarea unei instituţii de credit, sub forma instituirii unei ipoteci asupra activelor fixe care fac obiectul Contractului de Finanţare, în condiţiile legii. Beneficiarul este obligat să transmită AM/OI, o copie a Contractului de Credit şi Ipotecă în termen de maximum 10 zile lucrătoare de la semnarea acestuia; în cazul imobilelor, aceasta va fi însoţită de raportul de evaluare a imobilului finanţat în cadrul prezentului Contract de Finanțare, realizat de către un evaluator bancar sau independent.

(18) Beneficiarul este obligat să includă în bugetul propriu sumele necesare finanţării Proiectului, inclusiv asigurarea co-finanţării şi a finanţării cheltuielilor neeligibile în vederea implementării Proiectului.

(19) Beneficiarul are obligaţia să asigure resursele necesare desfășurării activităților proiectului, conform Cererii de Finanțare, în termenele stabilite prin prezentul Contract de Finanțare.

(20) Beneficiarul este obligat să realizeze măsurile de informare şi publicitate în conformitate cu art. 50 din Regulamentul (UE) 2021/1060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize.

(21) Beneficiarul are obligaţia de a restitui AM/OI, orice sumă ce constituie plată nedatorată/sume necuvenite plătite în cadrul prezentului contract de finanţare, în termen de 5 zile lucrătoare de la data primirii notificării.

(22) Beneficiarul este obligat să informeze AM/OI despre orice situaţie care poate determina încetarea sau întârzierea executării Contractului de Finanțare, în termen de maximum 5 zile lucrătoare de la data luării la cunoştinţă despre o astfel de situaţie, urmând ca AM să decidă cu privire la măsurile corespunzătoare, în conformitate cu procedurile prevăzute în Manualul Beneficiarului aplicabil.

(23) Beneficiarul are obligația de a informa AM/OI în termen de maximum **5** zile lucrătoare de la data modificării intervenite cu privire la următoarele aspecte, care nu vor face obiectul aprobării AM/OI:

1. schimbarea denumirii, schimbarea adresei sediului beneficiarului;
2. schimbarea contului special deschis pentru Proiect;
3. înlocuirea reprezentantului legal;

(24) Beneficiarul își asumă integral răspunderea pentru prejudiciile cauzate terților din culpa sa, pe durata contractului. AM și OI vor fi degrevate de orice responsabilitate pentru prejudiciile cauzate terților de către Beneficiar, ca urmare a executării prezentului Contract de Finanțare, cu excepția celor care pot fi direct imputabile acestora.

(25) În cazul în care se realizează verificări la fața locului, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM/OI.

(26) Beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării Contractului de Finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

(27) În cazul unei defecțiuni a sistemului MySMIS 2021 sau a forței majore, Beneficiarul poate prezenta informațiile solicitate în format scriptic. De îndată ce imposibilitatea folosirii sistemului sau forța majoră încetează, Beneficiarul va încărca documentele respective în MySMIS 2021.

(28) Beneficiarul are obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate, pe perioada de minim 5 ani de la finalizarea implementarii proiectului.

(29) Beneficiarul are obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin Program, pe o perioadă de 5 ani de la finalizarea proiectului.

1. Beneficiarul are obligația de a nu schimba activitatea desfășurată prin utilizarea bunurilor/echipamentelor achiziționate din finanțarea nerambursabilă pe o perioadă de 5 ani de la finalizarea proiectului;

(31) În cazul nerespectării prevederilor alin. (28), (29) și (30) beneficiarul este obligat să restituie suma aferentă bunurilor/echipamentelor, inclusiv dobânzile/penalizările aferente.

***(****pentru proiectele de infrastructură****)***

(31) Beneficiarul este obligat să prevadă, în contractele de achiziție aferente activității de bază, clauze conform cărora contractorii constituie și mențin la zi jurnalele de șantier în conformitate cu prevederile HG nr. 1/2018 și altele asemenea și prin care sunt obligați să pună la dispoziția AM/OI, direct sau prin grija beneficiarului, prin sisteme informatice specifice, orice documente și/sau informații necesare pentru verificarea modului de implementare a contractului de achiziție.

(32) Beneficiarul are obligația să prevadă în contractele de achiziție aferente activității de bază clauze privind obligația contractorilor de a transmite, lunar, în termen de 15 zile de la finalizarea lunii, pe toata durata de execuție a contractelor de achiziție de lucrări, informații care permit generarea de către sistemul informatic al fondurilor MySMIS2021/SMIS2021+ de rapoarte privind stadiul fizic și valoric realizat, comparativ cu cel programat, curba S a evoluției financiare și progresul fizic, în corelare cu graficele fizice și valorice de execuție a lucrărilor actualizate.

(33) În situația în care au fost încheiate contracte de achiziție, inclusiv de achiziție publică la data intrării în vigoare a prezentei ordonanțe de urgență, beneficiarii finanțărilor încheie acte adiționale la contractele de achiziție pentru a asigura implementarea prevederilor alin (31) și alin (32) de mai sus

(34) Beneficiarul are obligația de a pune în aplicare toate instrucțiunile emise de AM/OI în legătură cu obiectul contractului de finanțare precum și să asigure măsuri de punere în aplicare a acestora la termenele și în condițiile stabilite prin acestea;

(35) Beneficiarul are obligația de a asigura corepondența precum și prezentarea documentelor în legătura cu implementarea/monitorizarea/cererile de prefinanțare/cererile de plată/cererile de rambursare precum și orice ale categorii de documente numai prin sistemul informatic MySMIS2021;

**Articolul 8 – Drepturile și obligațiile AM/OI**

(1) AM/OI are obligaţia de a informa Beneficiarul, în timp util, cu privire la orice decizie luată care poate afecta implementarea Proiectului, **dar nu mai târziu de 5 zile lucrătoare de la data adoptării respectivei decizii care va produce efecte de la data la care a fost comunicată beneficiarului prin intermediul sistemului MySMIS2021.**

(2) AM/OI are obligaţia de a informa Beneficiarul cu privire la rapoartele, concluziile şi recomandările care au impact asupra Proiectului acestuia, formulate de către Comisia Europeană şi orice altă autoritate competentă, **în termen de 5 zile lucrătoare de la data elaborării/primirii respectivelor rapoarte /concluzi i/recomandări, prin intermediul sistemului MySMIS2021.**

(3) AM/OI are obligația de a răspunde în scris conform competențelor stabilite, în termen de 10 zile lucrătoare, oricărei solicitări a beneficiarului privind informațiile sau clarificările pe care acesta le consideră necesare pentru implementarea Proiectului, **cu excepția situațiilor pentru care legislația în vigoare sau prezentul contract prevăd alte termene mai scurte**.

(4) AM/OI are obligația de a procesa cererile de prefinanțare, cererile de rambursare și cererile de plată în conformitate cu și la termenele specificate în legislația națională aplicabilă.

(5) AM/OI are obligația de a efectua transferul prefinanţării, în condiţiile prevăzute de legislația în vigoare.

(6) AM/OI are obligația de a efectua rambursarea sau plata cheltuielilor cu respectarea prevederilor articolului 6 din prezentul contract.

(7) AM/OI are obligația de a monitoriza din punct de vedere tehnic şi financiar implementarea proiectului, **pe baza cererii de finanțare aprobate și a Planului de monitorizare** (Anexa 2 la prezentul contract), în vederea asigurării îndeplinirii obiectivelor proiectului și prevenirii neregulilor. **În acest sens, AM/OI va realiza vizite de monitorizare, inclusiv vizite de monitorizare a activităților aflate în derulare.**

(8) AM/OI are dreptul de a verifica legalitatea și realitatea tuturor activităţilor aferente implementării proiectului care face obiectul prezentului Contract de Finanţare.

(9) În situația în care, în urma constatării unor indicii de fraudă sau tentativă la fraudă, organul de urmărire penală transmite cazul spre soluționare instanțelor de judecată devin incidente prevederile art. 8 din OUG nr. 66/2011.

(10) AM/OI are obligaţia de a efectua verificarea la faţa locului a activităţilor aferente implementării Proiectului, în conformitate cu prevederile Contractului, asigurând cel puţin o vizită de verificare pe durata de implementare a Proiectului.

(11) AM/OI are obligația de a informa prin orice modalitate beneficiarul asupra acțiunilor de verificare la fața locului a implementării proiectului/ acțiunilor de monitorizare/ acțiunilor de control din partea autorităților care desfășoară activități de audit și control;

(12) AM/OI are obligația de a asigura corepondența precum și solicitarea documentelor în legătura cu implementarea/monitorizarea/cererile de prefinanțare/cererile de plată/cererile de rambursare precum și orice ale categorii de documente numai în legătură cu proiectul precum verificarea achizițiilor publice, constatarea neregulilor, indiciilor de fraudă prin sistemul informatic MySMIS2021;

(13) AM/OI are obligația de a informa beneficiarul asupra tuturor etapelor de conformitate administrativă/evaluare tehnică și financiară/contractare precum și asupra rezultatelor procesării cererilor de prefinanțare/cererilor de rambursare/cererilor de plată dar și asupra procesării rapoartelor de progres/rapoartelor de vizită la fața locului;

(14) AM/OI are obligația de a informa beneficiarul asupra rezultatelor verificării procedurilor de achiziție publică/emiterii deciziilor de nereguli dar și asupra sesizărilor de fraudă atunci când sesisează organele de cercetare în legătură cu existența unor indicii de fraudă;

(15) AM/OI are obligația de a monitoriza și sprijini beneficiarul pentru a identifica soluții adecvate îndeplinirea jaloanelor și pentru buna implementare contractului de finanțare, în condițiile prevăzute de legislația în vigoare.

(16) (AM/OI are dreptul să aplice mecanisme de rețineri sau după caz să rezilieze contractul de finanțare atunci când unul sau mai multe jaloane/ținte nu sunt implementate conform planului de monitorizare a proiectului;

(18) AM/OI va informa despre data închiderii oficiale/parţiale a Programului prin intermediul mijloacelor publice de informare.

**Articolul 9 – Contractarea și cesiunea**

(1) În cazul externalizării/contractării unor activităţi din cadrul Proiectului, responsabilitatea pentru implementarea acelor activități revine Beneficiarului, în conformitate cu dispoziţiile legale.

(2) Prezentul Contract, precum şi toate drepturile şi obligaţiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism de transmisiune şi/sau transformare a obligaţiilor şi drepturilor.

**Articolul 10 – Modificări și completări**

(1) Părţile au dreptul, pe durata îndeplinirii prezentului Contract de Finanțare, de a conveni modificări, prin act adiţional, încheiat în aceleaşi condiţii ca şi Contractul de Finanțare, cu excepţiile menţionate la alin. (6) și (7) al prezentului articol, cu respectarea cu procedurile prevăzute în Manualul Beneficiarului aplicabil.

(2) În cazul în care propunerea de modificare a Contractului este inițiată de către Beneficiar, acesta are obligaţia de a o transmite AM/OI cu cel puţin 30 de zile înainte de termenul la care este intenţionată a intra în vigoare, cu excepţia circumstanţelor acceptate de AM/OI. Beneficiarul va transmite, de asemenea, odată cu solicitarea de modificare, toate documentele justificative necesare.

(3) AM, după caz OI, răspunde solicitării de modificare a Contractului prin act adițional, în termen de **maximum** **30 de zile** de la înregistrarea solicitării. În interiorul acestui termen pot fi solicitate clarificări de către AM/OI, care suspendă termenul de aprobare sau de respingere a actului adițional, fără ca această perioadă de suspendare s depășească 5 zile lucrătoare

(4) În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

(5) Actul adițional intră în vigoare la data semnării de către ultima parte. Actul adițional nu poate avea caracter retroactiv și nu poate avea scopul sau efectul de a produce schimbări în Contract, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanților, în cadrul cererilor de propuneri de tip competitiv. În cazul în care intervin modificări în legislaţia naţională şi/sau europeană relevantă, cu impact asupra executării prezentului Contract, aceste modificări intră în vigoare de la data menţionată în actul normativ corespunzător, fără a mai fi necesară încheierea unui act adițional.

(6) Prin excepție de la prevederile alin. (1), contractul de finanțare poate fi modificat de către AM/OI, unilateral, prin notificare, în următoarele situații:

1. Modificări necesare determinate în principal de modificarea cadrului normativ aplicabil contractelor de finanțare, cu respectarea principiilor și regulilor Programului;
2. în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului, în termen de maximum 10 zile lucrătoare de la primirea notificării de la Beneficiar.

(7) Modificările prevăzute la alin.(6) al prezentului articol vor fi aduse la cunoştinţa AM/OI, în termen de maximum 5 zile lucrătoare de la intrarea în vigoarea a modificărilor, sub sancţiunea inopozabilităţii acestora faţă de autoritatea de management/organismul intermediar.

(8) Contractul de finanțare poate fi modificat de beneficiar prin **Informare, care nu face obiectul aprobării de către AM/OI**, în următoarele situații:

1. modificări apărute în legătură cu datele de identificare ale beneficiarului sau partenerilor, respectiv schimbarea denumirii, schimbarea adresei sediului beneficiarului;
2. schimbarea contului special deschis pentru Proiect
3. înlocuirea reprezentantului legal

(9) Modificările prevăzute la alin.(8) al prezentului articol vor fi aduse la cunoştinţa AM/OI, în termen de maximum 5 zile lucrătoare de la intrarea în vigoarea a modificărilor, sub sancţiunea inopozabilităţii acestora faţă de autoritatea de management/organismul intermediar.

(10) Prin excepție de la prevederile alin. (1), contractul de finanțare poate fi modificat prin Notificare, cu justificare adecvată și temeinică, adresată autorității de management/organismului intermediar în următoarele situații:

(a) modificări intervenite în bugetul estimat al proiectului, în limita a 25% între categoriile de cheltuieli, cu condiția încadrării în limitele maxime prevăzute în Ghidul Solicitantului, în limitele finanțării nerambursabile și a indicatorilor de proiect după caz;

(b) prelungirea perioadei de implementare a proiectului înainte de expirarea acesteia, însoțită de documente justificative; pentru ca această modificare să producă efecte este necesară aprobarea autorității de management/organismului intermediar, nefiind aplicabil mecanismul aprobării tacite;

(c) modificarea secțiunii „Justificare” din cadrul Bugetului, in condițiile in care nu se modifica valoarea liniei bugetare;

(d) înlocuirea sau introducerea de membri noi în echipa de implementare a proiectului, acolo unde este cazul;

1. înlocuirea managerului de proiect;

(f) modificarea activităților previzionate și a graficului de implementare, fără să implice prelungirea duratei de implementare a proiectului, dacă aceasta nu are impact asupra obiectului contractului, cuantumului finanțării nerambursabile și după caz a indicatorilor de rezultat, cu excepția acelor situații care implică modificări la nivelul activității de bază și care fac necesară încheierea unui act adițional**;**

1. îndreptarea unor erori materiale strecurate in cererea de finanțare;
2. corelarea de informații din cadrul secțiunilor cererii de finanțare;
3. modificarea planului de achiziții dacă aceasta nu are impact asupra obiectului contractului, cuantumului finanțării nerambursabile și după caz a indicatorilor de rezultat ai proiectului, cu respectarea prevederilor legale privind procedurile de achiziție;
4. modificări ale cererii de finanțare, în scopul actualizării caracteristicilor tehnice pentru echipamentele şi dotările ce urmează a fi achiziţionate, având în vedere progresul tehnologic înregistrat de la momentul scrierii cererii de finanţare şi până în momentul lansării procedurii de achiziţie, cu condiţia ca aceste modificări să nu afecteze bugetul proiectului, indicatorii, valoarea achiziţiei, perioada de implementare şi să respecte prevederile contractuale legale în vigoare;

(11) Notificarea va intra în vigoare și va produce efecte juridice de la data transmiterii de către autoritatea de management/organismul intermediar a unei informări privind acceptarea notificării, în termen de maxim 10 zile lucrătoare de la înregistrarea acesteia. În interiorul acestui termen pot fi solicitate clarificări de către autoritatea de management/organismul intermediar, care suspendă termenul de aprobare sau de respingere a Notificării, fără ca această perioadă de suspendare să depășească 5 zile lucrătoare

(12) Contractul de finanțare nu se modifică în cazul respingerii Notificării de către autoritatea de management/organismului intermediar. Respingerea Notificării trebuie formulată expres, însoțită de motivele respingerii, în termenul de 10 zile lucrătoare.

(13) Situația în care autoritatea de management/organismul intermediar nu respinge sau nu furnizează niciun răspuns în termenul de 10 zile lucrătoare atrage după sine acceptarea tacită a notificării și modificarea corespunzătoare a contractului de finanțare, cu excepția modificării descrise la alin (10), lit. b a prezntului articol.

(14) Contractul poate fi suspendat de către părți, prin comunicarea unei notificări în termen de 5 zile de la intervenirea situației, după cum urmează:

(a) De către AM/OI, la solicitarea Beneficiarului, în cazul insuficienței fondurilor;

(b) De către AM în cazul incidenței articolului 8 din OUG 66/2011;

(c) De către AM în caz de forță majoră.

**Articolul 11 – Conflictul de interese și incompatibilități**

(1) Părțile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare;

(2) Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

(3) Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.

(4) Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011 precum și celelalte prevederi legale aplicabile.

**Articolul 12 – Nereguli**

(1) Părțile se obligă să ia toate măsurile pentru prevenirea, constatarea și sancționarea neregulilor în conformitate cu OUG nr. 66/2011.

(2) Dacă în procesul de verificare a cererilor de rambursare/plată, AM/OI identifică abateri de la aplicarea prevederilor legislaţiei naţionale şi europene (în domeniul achiziţiilor publice aferente contractelor de lucrări/servicii/furnizare), înainte de efectuarea plăţii, AM/OI aplică reduceri procentuale din sumele solicitate la plată de către Beneficiar, în condiţiile legii care reglementează sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.

**Articolul 13 – Monitorizarea**

(1) Monitorizarea Contractului de Finanțare este realizată de către AM/OI în conformitate prevederile legale și cu procedurile prevăzute în Manualul Beneficiarului aplicabil.

(2) AM/OI realizează monitorizarea proiectelor pe baza *Planului de monitorizare* (Anexa 2 la contractul de finanțare), prin verificarea de documente justificative, precum și prin verificarea Rapoartelor de progres elaborate de beneficiar și prin vizite de monitorizare și vizite verificare la fața locului pentru a confirma progresul fizic al activităților și stadiul realizării indicatorilor, îndeplinirea jaloanelor și în conformitate cu procedurile prevăzute în Manualul Beneficiarului aplicabil.

(3) În procesul de monitorizare a proiectelor, beneficiarii au obligația elaborării Raportului de progres, cu o frecvență trimestrială, în conformitate cu procedurile prevăzute în Manualul Beneficiarului aplicabil. Raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare

(4) Raportul de progres se întocmește și se încarcă trimestrial în sistemul MySMIS2021, în maximum 30 de zile de la finalizarea trimestrului de raportare sub sancțiunea declarării neeligibile a cheltuielilor solicitate la rambursare în legătură cu activitățile din trimestrul respectiv. În astfel de situații, AM/OI poate declanșa procedurile legale de recuperare a sumelor plătite prin cererile de pre-finanțare și/sau cererile de plată în condițiile prevăzute de OUG 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.

(*doar pentru proiecte cofinanțate din FSE+*)

Primul Raport de progres se depune de beneficiar în termen de maximum 4 luni de la începerea proiectului.

(5) Cu ocazia vizitelor efectuate, AM/OI elaborează Raportul de vizită care se încarcă în termen de 5 zile lucrătoare de la efectuarea vizitei în sistemul informatic al MySMIS2021. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

(6) În procesul de monitorizare a proiectelor AM/OI vor urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

(7) În procesul de monitorizare a proiectelor, AM/OI vor verifica și confirma îndeplinirea jaloanelor, în conformitate cu prevederile *Planului de monitorizare a proiectului*.

(8) Neîndeplinirea jaloanelor poate atrage după caz, aplicarea mecanismului de rețineri prevăzut la alin (10) – (14) ale prezentului articol, în conformitate cu legislația specifică aplicabilă și cu procedurile prevăzute în Manualul Beneficiarului aplicabil.

(9) În cazul neîndeplinirii unui jalon, AM/OI va stabili, împreună cu beneficiarul un plan de acțiuni pentru atingerea jalonului și va monitoriza aplicarea respectivului plan.

(10) Cu excepția primului jalon, în cazul neîndeplinirii, la termen, a jalonului, AM/OI **poate** reține din fiecare cerere de plată sau cerere de rambursare alta decât cererea de rambursare aferentă unei cereri de plată, care va fi depusă după data de îndeplinire a jalonului neîndeplinit un procent de 5% din valoarea asistenței financiare nerambursabile, eligibile, a respectivei cereri. Suma autorizată la plată va fi calculată ca diferență dintre valoarea asistenței financiare nerambursabile, eligibile, aferentă cererii și suma reținută pentru neîndeplinirea jalonului. În cazul proiectelor de infrastructură reținerea se poate aplica și pentru deschiderile de credite bugetare și transferuri de disponibil efectuate de ordonatorul principal de credite cu rol de autoritatea de management din cadrul Ministerului Transporturilor.

(11) La fiecare jalon consecutiv nerealizat, AM/OI **poate** majora procentul de reținere cu câte 5 puncte procentuale, până la finalul perioadei de implementare. În cazul în care procentul majorat este mai mare sau egal cu 20%, AM/OI poate proceda la rezilierea contractului de finanțare și recuperarea sumelor deja plătite beneficiarului. În cazul rezilierii, recuperarea sumelor plătite deja beneficiarului se va face în condițiile OUG 66/2011 cu modificările și completările ulterioare.

(12) Reținerile aplicate cererilor de plată și cererilor de rambursare pot fi incluse în cererea finală de rambursare și autorizate la plată de către AM/OI, în condițiile realizării tuturor jaloanelor nerealizate anterior, inclusiv a ultimului jalon. În contrar, reținerile devin cu caracter definitiv și se vor realiza fără modificarea valorii eligibile a proiectului, iar sumele aferente nu vor putea fi autorizate la plată, cheltuielile eligibile aferente acestora rămânând în sarcina definitivă a beneficiarului.

(13) Reținerile cu caracter definitiv conduc la creșterea obligatorie a cotei de cofinanțare a beneficiarului contractului de finanțare, beneficiarul fiind obligat să asigure cofinanțarea din surse proprii sau alte surse legal constituite;

(14) În cazul nerealizării jaloanelor prevăzute pe parcursul primului an de implementare, în decurs de maximum 6 luni de la finalizarea primului an de implementare, autoritatea de management poate proceda la rezilierea contractului de finanțare și recuperarea sumelor deja plătite beneficiarului. Fondurile rămase disponibile după aplicarea reținerilor financiare rămase definitive se realocă prin grija Am/OI către proiectele aflate în rezervă sau către alte priorități sau către alte acțiuni în cadrul aceleiași priorități, cu respectarea prevederilor legale naționale și europene în vigoare.

**Articolul 14 – Forța majoră**

(1) Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Contractului, care împiedică executarea în tot sau în parte a Contractului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: crize medicale pandemice, calamitățile naturale (cutremure, inundații, alunecări de teren), război, revoluție, embargo.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6) Executarea Contractului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 3 luni, părțile se vor întâlni într -un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Contractului de Finanțare.

**Articolul 15 – Încetarea Contractului de Finanțare și recuperarea sumelor plătite**

(1) Oricare dintre părți poate decide rezilierea prezentului contract, fără îndeplinirea altor formalități, în cazul neîndeplinirii culpabile de către cealaltă parte a obligațiilor prezentului contract.

(2) AM poate decide rezilierea prezentului Contract fără îndeplinirea altor formalități, cu recuperarea integrală a sumelor plătite, în următoarele cazuri:

(a) În situaţia în care Beneficiarul nu a început executarea Contractului potrivit art. 7, alin. (2);

(b) În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanşată/declarată procedura falimentului, precum şi în situaţia în care AM/OI constată că cele declarate pe proprie răspundere de beneficiar, prin reprezentanţii săi, nu corespund realităţii sau documentele/autorizaţiile/avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexacte/nu corespund realitatii, AM/OI poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti. În aceste cazuri, beneficiarul va restitui integral sumele primite ca finanţare nerambursabilă, împreună cu dobanzi si penalitati în procentul stabilit conform dispozitiilor legale in vigoare.

(c) Dacă Beneficiarul încalcă prevederile art. 9 alin. (2);

(d) Dacă se constată faptul că Proiectul face obiectul unei alte finanţări din fonduri publice naţionale sau europene sau faptul că a mai beneficiat de finanţare din alte programe naţionale sau europene, pentru aceleași costuri în ultimii 3/5 ani, după caz;

(e) În cazul în care procentul de rețineri aplicabil pentru neîndeplinirea jaloanelor este mai mare sau egal cu 20%;

(f) În cazul nerealizării jaloanelor prevăzute pe parcursul primului an de implementare, în decurs de maximum 6 luni de la finalizarea primului an de implementare;

(g) Beneficiarul nu pune în aplicare recomandările/acțiunile corective prevăzute în rapoartele de vizită la fața locului în termenele și condițiile prevăzute în acestea;

(h) Beneficiarul întârzie implementarea activității de bază a proiectului din motive nejustificate, ca urmare a nerespectării termenelor de implementare a acestei activități prevăzute în contract și solicită prelungirea prin act adițional a duratei de implementare a contractului de finanțare mai mult de trei ori pe parcursul acestei durate pentru prelungirea duratei de implementare a activității de bază cu mai mult de 12 luni;

(3) AM/OI emite pe numele Beneficiarilor/Liderului de parteneriat/Partenerilor o decizie de reziliere a contractului de finanțare prin care se individualizează sumele de restituit exprimate în moneda națională. Decizia de reziliere a contractului de finanțare constituie titlu de creanță emis în condițiile legii și cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările și completările ulterioare. În titlul de creanță se indică și contul în care Beneficiarul/Liderul de parteneriat/Partenerul trebuie să efectueze plata. Recuperarea sumelor de restituit se efectuează potrivit prevederilor art. 20 din OUG nr. 133/2021.

(4) Beneficiarul/liderul de parteneriat, de comun acord cu partenerii, poate solicita încetarea de comun acord a contractului de finanțare, când nici una din părărți nu a început executarea obligațiilor.

**Articolul 16 – Soluționarea litigiilor**

(1) Părţile contractante vor depune toate eforturile pentru a rezolva pe cale amiabilă orice neînţelegere sau dispută care poate apărea între ele în cadrul sau în legătură cu îndeplinirea Contractului de Finanțare.

(2) În cazul în care nu se soluționează amiabil divergenţele contractuale, litigiul va fi soluţionat de către instanţele românești competente.

**Articolul 17 – Transparență**

(1) Contractul de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 din 2001 privind liberul acces la informaţiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract.

(2) Următoarele elemente, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, nu pot avea caracter confidențial:

* 1. denumirea proiectului, denumirea completă a beneficiarului și, dacă aceștia există, a partenerilor, data de începere şi cea de finalizare ale proiectului, date de contact – minimum o adresă de email și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
  2. valoarea totală a finanţării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate, axa prioritară/obiectiv specific/prioritate de investiții, număr apel și cod SMIS;
  3. dimensiunea și caracteristicile grupului țintă și, după caz, ale beneficiarilor finali ai proiectului;
  4. informații privind resursele umane din cadrul proiectului: denumirea postului, timpul de lucru;
  5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
  6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
  7. elemente de sustenabilitate a rezultatelor proiectului respectiv de durabilitate a investițiilor în infrastructură sau producție – informații conform contractului de finanțare, respectiv conform condițiilor prevăzute în art. 65 din Regulamentul CE 2021/1060.

(3) Următoarele informații, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului sau anexelor sale, vor fi publicate pe site-ul AM/OI, în condițiile prevederilor art. 49, alin. (3) și (4) din Regulamentul CE 2021/1060:

* 1. În cazul persoanelor juridice, denumirea beneficiarului și, în cazul unei achiziții publice, denumirea contractantului;
  2. în cazul în care beneficiarul este o persoană fizică, prenumele și numele;
  3. denumirea proiectului;
  4. scopul proiectului și realizările preconizate sau efective ale acestuia;
  5. data de începere a proiectului;
  6. (data preconizată sau efectivă de încheiere a proiectului;
  7. costul total al proiectului;
  8. fondul vizat;
  9. obiectivul specific vizat;
  10. rata de cofinanțare a Uniunii;
  11. indicatorul de localizare sau datele de geolocalizare pentru proiectul și țara în cauză;
  12. pentru proiectele mobile sau proiectele care acoperă mai multe locuri, localizarea beneficiarului, atunci când acesta este o persoană juridică, sau nivelul de regiune NUTS 2, atunci când beneficiarul este o persoană fizică;

**Articolul 18** – **Confidențialitate**

(1) Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect a căror publicare ar putea aduce atingere principiului concurenței loiale, respectiv proprietății intelectuale ori altor dispoziții legale aplicabile.

(2) AM/ OI delegat, beneficiarul și, după caz, partenerii sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:

a. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau

b. partea a fost obligată în mod legal să dezvăluie informația.

**Articolul 19 – Protecția datelor cu caracter personal**

(1) Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare

(2) Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

**Articolul 20 – Publicarea datelor**

În situația în care informațiile de la art. 17 alin. (2) reprezintă informații cu caracter personal, Beneficiarul/ Liderul de Parteneriat și Partenerii își vor da acordul cu privire la publicarea acestora și vor face dovada îndeplinirii obligației prevăzute la art. 19 alin. (2).

**Articolul 21 – Corespondența**

(1) Întreaga corespondenţă legată de prezentul Contract de Finanțare se va face exclusiv prin MySMIS 2021, cu excepția situației prevăzute de art. 7, alin. (26) din prezentul contract, caz în care corespondența se trimite la următoarele adrese:

Pentru Beneficiar:……………….

Pentru AM:……………………

(2) AM/OI poate comunica precizări referitoare la modele și formate de formulare care pot fi utilizate pentru aplicarea prevederilor prezentului Contract de Finanţare.

**Articolul 22 - Legea aplicabilă şi limba utilizată**

(1) Legea care guvernează acest Contract de Finanțare şi în conformitate cu care este interpretat este legea română.

(2) Limba acestui Contract de Finanțare este limba română.

**Articolul 23 - Anexele Contractului**

Următoarele documente sunt anexe la prezentul Contract și constituie parte integrantă a prezentului Contract de Finanțare, având aceeaşi forţă juridică:

Anexa 1 - Cererea de Finanțare;

Anexa 2 – Planul de monitorizare a proiectului;

**Articolul 24 – Dispoziții finale**

Prezentul Contract de Finanțare este semnat electronic de părți și transmis prin sistemul MySMIS2021.

|  |  |
| --- | --- |
| Pentru Autoritatea de Management  **Nume: ..............**  **Funcţie: …………….**  **Semnătura:**  **Data:** | Pentru Beneficiar  **Nume: ..............**  **Funcţie: …………….**  **Semnătura:**  **Data:** |

**Anexa 2. Plan de monitorizare**

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Jalon / cod jalon | Tip Jalon (calitativ/ cantitativ) | Descriere | Criteriu de validare | Termen de realizare | Documente/dovezi care probează îndeplinirea criteriilor |
| 1 | Demararea achizițiilor în cadrul proiectului | Calitativ | Momentul inițierii primei achiziții prevăzută în planul de achiziții al proiectului | Minim 1 achiziție din planul de achiziții al proiectului demarată în 3 luni de la semnarea contractului | 3 luni de la semnarea contractului de finanțare | Dovadă transmitere invitație de participare / anunț de participare |
| 2 | Finalizarea proiectului tehnic  (dacă este cazul) | Calitativ | Semnarea PV de recepție a proiectului tehnic | Transmitere spre ADR a proiectului tehnic, în vederea verificării conformității acestuia | 9 luni de la semnarea contractului de finanțare | PV recepție proiect tehnic |
| 3 | Finalizarea tuturor achizițiilor prevăzute în proiect | Calitativ | Semnarea tuturor contractelor de furnizare, prestare, execuție lucrări prevăzute în proiect | Toate contractele prevăzute în proiect semnate în termen de 18 luni de la semnarea contractului de finanțare | 18 luni de la semnarea contractului de finanțare | Contracte semnate |
| 4 | Efectuarea a 25% din cheltuielile prevăzute în cadrul proiectului | Cantitativ | Efectuarea de plăți în cuantum de minim 25% din valoarea eligibilă a proiectului în termen de 18 luni de la semnarea contractului de finanțare | Cerere/i de rambursare depusă/ depuse în valoare de minim 25% din valoarea eligibilă a proiectului | 18 luni de la semnarea contractului de finanțare | Facturi, Ordine de plată, extrase de cont |
| 5 | Efectuarea a 50% din cheltuielile prevăzute în cadrul proiectului | Cantitativ | Efectuarea de plăți în cuantum de minim 50% din valoarea eligibilă a proiectului în termen de 24 luni de la semnarea contractului de finanțare | Cerere/i de rambursare depusă/ depuse în valoare de minim 50% din valoarea eligibilă a proiectului | 24 luni de la semnarea contractului de finanțare | Facturi, Ordine de plată, extrase de cont |
| 6 | Efectuarea a 75% din cheltuielile prevăzute în cadrul proiectului | Cantitativ | Efectuarea de plăți în cuantum de minim 75% din valoarea eligibilă a proiectului în termen de 30 luni de la semnarea contractului de finanțare | Cerere/i de rambursare depusă/ depuse în valoare de minim 75% din valoarea eligibilă a proiectului | 30 luni de la semnarea contractului de finanțare | Facturi, Ordine de plată, extrase de cont |

1. **TVA care nu se incadreaza in pev. Art. 9, alin (1) sau (2) din HG 873/2022** [↑](#footnote-ref-1)
2. Reprezentand suma coloanelor 3 si 5 din tabelul aferent proiectelor negeneratoare de venituri, sau suma coloanelor 7 si 9 tabelul aferent proiectelor generatoare de venituri [↑](#footnote-ref-2)
3. Prevederile art. 3, al. (3) nu se aplică proiectelor finanțate din asistență tehnică [↑](#footnote-ref-3)
4. Se va alege una dintre opțiuni [↑](#footnote-ref-4)